Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Erriberriko Oinarrizko Osasun Eskualdean 2019ko urtarrilaren 1etik 2020ko martxoaren 31ra bitarte zenbait zerbitzu direla-eta jasotako erreklamazioei buruzkoa. Galdera 2020ko maiatzaren 12ko 52. Nafarroako Parlamentuko Aldizkari Ofizialean argitaratu zen.

Iruñean, 2020ko ekainaren 5ean

Lehendakaria: Unai Hualde Iglesias

ERANTZUNA

Navarra Suma talde parlamentarioko foru parlamentari Cristina Ibarrola Guillén andreak 20/PES-00054 galdera idatzia aurkeztu du, jakiteko zenbat erreklamazio jaso diren Erriberriko Oinarrizko Osasun Eskualdean 2019ko urtarrilaren 1etik 2020ko martxoaren 31ra bitarte. Hona Nafarroako Gobernuko Osasuneko kontseilariaren erantzuna:

Herritarren eta Erien Arretarako Zerbitzuan 2019ko maiatzaren 29an jasota ageri diren erreklamazioak:

Erriberriko gaueko larrialdi-zerbitzua kentzea: O.

Pediatrarik ez egotea: 15.

Beireko eta Pitillasko berrantolaketa: 3.

Erriberriko Osasun etxean jasota ageri diren erreklamazioei buruzko informazioa honako hau da:

Erriberriko gaueko larrialdi-zerbitzua kentzeagatik aurkeztutako erreklamazioak: 1.466 sinadura 2019ko otsailaren 22tik 2019ko apirilaren 4ra.

Pediatrarik ez egoteagatik: 451 sinadura.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko maiatzaren 26an

Osasuneko kontseilaria: Santos Induráin Orduna